 Jawaab: Hadda xilka Duqa magaalada ee aan hayo waxaa la ii dhiibay 12-kii Disembar 2001, wuxuuna kaga duwan yahay kii hore, kan hore oo aan lahayn dallad ilaalisa, laakin kan waxa uu leeyahay dalladii Dowladnimada, qaab dhismeedkii Dowladda ayaa jiray, Hayadihii iskaashiga lala sameyn lahaa ayaa jira, haddii ay noqon lahayd Wasaaradihii arrimaha gudaha, tan Dowladaha hoose, Maxkamaddii, Booliskii, Wasaaradihii adeega bulshada sida Caafimaadka, Waxbarashada iyo kuwa kaabayaasha dhaqaalaha, sida gaadiidka, Badda iyo Dekedaha iyo Isgaarsiinta. 